Еуразиялық экономикалық одақтың Кеден кодексі туралы шартты ратификациялау туралы
222-бап. Уақытша әкелген тауарларға иелік ету және оларды пайдалану бойынша шектеулер

1. Уақытша әкелген тауарлар табиғи тозу салдарынан баға өзгерістерінен, сондай-ақ тасудың (тасымалдаудың) және (немесе) сақтаудың қалыпты жағдайлары кезіндегі табиғи кему салдарынан болған өзге| істерден басқа, өзгеріссіз күйінде қалуға тиіс.
Осы Кодекстің
224-бабының
1 және 2-тармақтарына сәйкес уақытша әкелу (рұқсат беру) кедендік рәсімінің қолданылуы аяқталған кезде кеден органы тауарларды сәйкестендіруді қамтамасыз еткен жағдайда жөндеуді (күрделі жөндеуді, жаңғыртуды қоспағанда), техникалық қызмет көрсетуді және тауарларды қалыпты күйінде ұстау үшін қажетті басқа да операцияларды қоса алғанда, уақытша әкелген тауарлардың сақталуын қамтамасыз ету үшін, олармен қажетті операциялар жасауға жол беріледі.
Уақытша әкелген тауарлармен сынақтар, зерттеулер, тестілеулер, тексерулер жүргізуге тәжірибелер немесе эксперименттер жүргізуге не оларды сынақтар, зерттеулер, тестілеулер. тексерулер, тәжірибелер мен эксперименттер жүргізу барысында пайдалануға жол беріледі.
2. Осы баптың 3 және 4-тармақтарына сәйкес өзге тұлғалардың иемденуіне және пайдалануына беруге тиіс жағдайларды қоспағанда, уақытша әкелген тауарлар іс жүзінде декларанттың иелігінде және пайдалануында болуға тиіс.
3. Кеден органының рұқсатынсыз декларанттың өзге тұлғаға иелік етуге және пайдалануға:
1) Одақтың кедендік аумағына әкелінген тауарларды буып-түюге және қорғауға арналған айналымға көп түсетін (қайтарылатын) уақытша әкелген ыдыстарға;
2) оларға техникалық қызмет көрсету, жөндеу (күрделі жөндеуді және (немесе) жаңғыртуды қоспағанда), сақтау, тасу (тасымалдау) мақсатында уақытша әкелінген тауарларды;
3) сынақтар, зерттеулер, тестілеулер, тексерулер, тәжірибелер немесе эксперименттер жүргізу мақсатында уақытша әкелінген тауарларды;
4) Комиссия айқындайтын және (немесе) мүше мемлекеттердің үшінші тараппен халықаралық шарттарында көзделген жағдайларда өзге де мақсаттарда уақытша әкелген тауарларды беруіне жол беріледі.
4. Осы баптың 3-тармағында белгіленген өзге жағдайларда декларанттың уақытша әкелінген тауарларды өзге тұлғаларға иелік етуіне және пайдалануына кеден органының рұқсатымен не Комиссия айқындайтын жағдайларда, тәртіппен және мерзімдерде кеден органы хабардар етілгеннен кейін жол беріледі.
5. Уақытша әкелінген тауарларды өзге тұлғаларға иеленуге және пайдалануға беруге кеден органының рұқсатын алу мақсатында осы тауарлардың декларанты оларды кедендік рәсіммен орналастыру жүргізілген

кеден органына уақытша әкелінген тауарларды өзге тұлғаға беру себептерін және осы тұлға туралы мәліметтерді көрсете отырып өтініш береді.
6. Уақытша әкелінген тауарларды өзге тұлғаларға иеленуге және пайдалануға беру осы тауарлардың декларантын осы тарауда белгіленген уақытша әкелу (рұқсат беру) кедендік рәсіміне сәйкес тауарларды пайдаланудың өзге шарттарын сақтаудан босатпайды, сондай-ақ уақытша әкелудің мерзімін тоқтата тұрмайды және ұзартпайды.
7. Осы Кодекстің
219-бабы
3-тармағына сәйкес Комиссия және (немесе) мүше мемлекеттердің үшінші тараппен халықаралық шарттарында айқындалған және оларға қатысты кедендік әкелу баждары, салықтар төленбестен уақытша әкелу (рұқсат беру) кедендік рәсімі қолданылатын тауарлар, егер Комиссия өзгеше айқындамаса, Одақтың кедендік аумағы шегінде пайдаланылады.
8. Көлік құралдары болып табылатын уақытша әкелінген тауарларды халықаралық тасымалдаудың көлік құралдары ретінде пайдаланылса және оларға осы Кодекстің
38-тарауындағы
ережелер қолданылса, Одақтың кедендік аумағынан тысқары жерлерде пайдалануға жол беріледі.
Көлік құралдары болып табылатын уақытша әкелінген тауарларды Одақтың кедендік аумағынан тысқары жерлерде пайдалану кезінде мұндай тауарларға қатысты осы Кодекстің
277-бабы
1 және 2-тармақтарында көзделген операцияларды жасауға жол беріледі.
Осы Кодекстің
277-бабы
1 және 2-тармақтарында көзделмеген операцияларды жасауға осы Кодекстің
277-бабы
4-тармағына сәйкес жол беріледі.
Көлік құралдары болып табылатын уақытша әкелінген тауарларды халықаралық тасымалдаудың көлік құралдары ретінде Одақтың кедендік аумағынан тысқары жерлерде пайдалану уақытша әкелу (рұқсат беру) кедендік рәсімінің қолданылуын тоқтатпайды және тоқтата тұрмайды.